Die vraag kan gevra word of mense nog so selfsugtig in hulle optrede teenoor mekaar sou wees indien hulle volle begrip van hulle status hier op aarde gehad het. Die moderne mens glo dat hy sy eie baas is en daarom kan doen en sê wat hy wil. As ons vir hierdie lewe aan onsself behoort, sal dit ook in die lewe hierna so wees en wát 'n ellendige vooruitsig om tot in ewigheid slaaf van die sonde te wees! Lees weer Rom 14:7 en 8: "Want niemand van ons leef vir homself nie en niemand sterf vir homself nie; want as ons lewe, leef ons tot eer van die Here; en as ons sterwe, sterf ons tot eer van die Here..." Kom ons praat geduldiger met mekaar, en help mekaar vrywilliglik met klein en groot take – tot eer van die HERE!
Alle mense moet sterf, ja. Maar wie wil nie eerder op die regte tyd op 'n natuurlike wyse sy laaste asem uitblaas nie?
Natuurlike oorsake klink ook meer aanvaarbaar as onnatuurlike oorsake. Onnatuurlike oorsake kan ook baie pynvol en wreed wees.
Die Afrikanervolk kan net so onnatuurlik uitsterf as waarvan Jesus in Luk 13 waarsku dat die res van die volk net so sal sterf soos dié wat reeds vermoor is as die volk hulle nie wil bekeer nie – dit is die voorwaarde - bekering!
Die oproep tot bekering wat op dowe ore val maak 'n mens bang, veral as mens kyk na die losbandigheid en loswees van God, mense wat op dwaalweë beland het en nie wil of kan terugkeer na God nie.
Bid dat ons volk vandag sal terugkeer na ons God sodat ons nie almal onnatuurlik hoef te sterf nie!
Ons het 873 gaste aanlyn